Številka: 4300-12/2024-1630-94

Datum: 31. 1. 2025

Zadeva: Odgovori na vprašanja

**JAVNI RAZPIS ZA SOFINANCIRANJE PROJEKTOV OSNOVNE KOMUNALNE INFRASTRUKTURE V ROMSKIH NASELJIH V LETIH 2025 in 2026**

|  |  |  |
| --- | --- | --- |
|  | Vprašanje | Odgovor |
| 1. | Na javni razpis za sofinanciranje projektov osnovne komunalne infrastrukture v romskih naseljih v letih 2025 in 2026 nameravamo kandidirati z naslednjim namenom B novogradnje, sanacije ali modernizacije kanalizacij in malih čistilnih naprav, od priključkov uporabnikov do najbližjega objekta (voda) javnega kanalizacijskega omrežja.  Občina namerava kandidirati s projektom nabave in vgradnje individualnih malih komunalnih čistilnih naprav, tj. za vsako gospodinjstvo bi nabavili in vgradili eno malo čistilno napravo. Ali lahko kandidiramo s tem projektom? | Nabava in vgradnja individualne male komunalne čistilne naprave za vsako gospodinjstvo ni upravičen strošek po tem razpisu, ker gre za individualne čistilne naprave, ki so v lasti gospodinjstva. Lahko se kandidira z MKČN, ki bodo namenjene celotnemu romskemu naselju in bo v lasti občine. |
| 2. | Smo v postopku pridobivanja gradbenega dovoljenja, katerega bomo dobili pred končnim rokom razpisa. Ali je obvezno za razpis, da je gradbeno dovoljenj pravnomočno ali zadostuje, da je gradbeno dovoljenje izdano in še ni pravnomočno?  Imamo namreč časovno stisko glede pravnomočnosti gradbenega dovoljenja. | Eden izmed ključnih pogojev za prijavo na razpis, ki je že objavljen, je namreč, da prijavitelji ob oddaji prijave že razpolagajo s **pravnomočnim gradbenim dovoljenjem** ali izjavo, da gradbeno dovoljenje ni potrebno. Ta zahteva je pomembna za zagotavljanje enakih pogojev za vse prijavitelje ter za zmanjšanje tveganja zamud pri izvedbi projektov. Dodatno preverjanje pogoja pridobitve gradbenega dovoljenja na primer šele ob zahtevku za izplačilo sredstev bi lahko povzročilo nepredvidene zamude in zaplete pri realizaciji projektov, kar bi negativno vplivalo na učinkovitost uporabe dodeljenih sredstev. |
| 3. | Na vas se obračamo s vprašanjem glede prijave na trenutni razpis. Občina Turnišče in Občina Črenšovci imata skupaj tri romska naselja – Gomilica, Trnje, Črenšovci. Zanima nas ali je možna prijava na obstoječi razpis s povezovalno kolesarsko potjo med temi tremi naselji oz. vsaj med naseljema Gomilica in Trnje (cca. 500 m kolesarske poti).  V kolikor navedeno ni možno predlagamo, da se v tovrstne razpise vključi tudi možnost povezovanja romskih naselij s povezovalnimi potmi – za kolesarje in pešče. Saj s tem povezujemo naselja in vzpodbujamo zdrav življenjski slog prebivalcev obenem pa omogočamo večjo zaposljivost prebivalcev, ki lahko pridejo na delovno mesto s kolesi, skiroji ali z manjšimi motorji.  Skupni projekti občin pa bi tudi doprinesli k boljšemu razvoju romskih naselij ter bi predstavljali inovativne pristope k raznim aktivnostim, ki se odvijajo v naseljih. Povezovanje je bistveno za razvoj romskih naselij. | Predmet javnega razpisa je sofinanciranje občinskih investicij v osnovno prometno, komunalno in elektro infrastrukturo v evidentiranih romskih naseljih.  Sofinancirani so lahko naslednji nameni na območju romskega naselja:   1. novogradnje, sanacije ali modernizacije vodovodov do priključkov uporabnikov; 2. novogradnje, sanacije ali modernizacije kanalizacij in malih čistilnih naprav, od priključkov uporabnikov do najbližjega objekta (voda) javnega kanalizacijskega omrežja; 3. elektrifikacije strnjenih naselij; 4. novogradnje, rekonstrukcije ali modernizacije občinskih javnih cest in poti s potrebnimi elementi cestišča.   Javni razpis sledi cilju št. 5.2.1.2: Pospešitev ureditve romskih naselij, ki so še vedno komunalno neurejena ali slabo urejena, navedenem v Nacionalnem programu ukrepov Vlade Republike Slovenije za Rome za obdobje 2021 – 2030, ki ga je Vlada Republike Slovenije sprejela s sklepom št. 09501-2/2021/4 dne 23. 12. 2021.  Javni razpis ni namenjen sofinanciranju novogradenj, sanacij ali modernizacij vodovodnih zajetij, skupnih oz. centralnih čistilnih naprav, transformatorjev in kategoriziranih lokalnih cest med naselji v občini, ker gre pri tem za lokalno javno infrastrukturo širšega pomena.  Glede na navedene razpisne pogoje trenutnega javnega razpisa povezovalna kolesarska pot med tremi naselji oz. vsaj med naseljema Gomilica in Trnje (cca. 500 m kolesarske poti) ni mogoča, saj ne sodi v okvir upravičenih namenov za sofinanciranje. Razpis je osredotočen predvsem na investicije v osnovno komunalno infrastrukturo kot so vodovodi, kanalizacije, elektrifikacija in občinske ceste znotraj romskih naselij, kar izključuje projekte, ki se nanašajo na povezovalno infrastrukturo med občinami.  Prav tako skupni projekt dveh ali več občin v tem razpisu ni predvideno in ni upravičeno.  Za tovrstne projekte je smiselno preveriti druge javne razpise bomo pa v prihodnje razmislili o možnostih za prilagoditev razpisa, ki bi omogočili tudi sofinanciranje takšnih projektov, kot so povezovalne kolesarske poti med romskimi naselji. |
| 4. |  |  |
| 5. |  |  |